Title: ประกาศคณะกรรมการจัดรูปที่ดินจังหวัดขอนแก่น ที่ 2/2535 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกันในท้องที่ตำบลโนนท่อน อำเภอเมืองขอนแก่น จังหวัดขอนแก่น ตามพระราชกฤษฎีกากำหนดเขตที่ดิน ในท้องที่ตำบลกุดน้ำใส (ม่วงหวาน) ตำบลหนองกุง อำเภอน้ำพอง และตำบลโนนท่อน (สำราญ) อำเภอเมืองขอนแก่น จังหวัดขอนแก่น ให้เป็นเขตโครงการจัดรูปที่ดิน พ.ศ. 2522 คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ประกาศคณะกรรมการจัดรูปที่ดินจังหวัดขอนแก่น
ที่ ๒/๒๕๓๕
เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกันในท้องที่ตำบลโนนท่อน
อำเภอเมืองขอนแก่น
จังหวัดขอนแก่น
ตามพระราชกฤษฎีกากำหนดเขตที่ดิน ในท้องที่ตำบลกุดน้ำใส
(ม่วงหวาน) ตำบลหนองกุง อำเภอน้ำพอง และตำบลโนนท่อน (สำราญ)
อำเภอเมืองขอนแก่น
จังหวัดขอนแก่น ให้เป็นเขตโครงการจัดรูปที่ดิน
พ.ศ. ๒๕๒๒ คงเป็นที่ดินอันเป็นสาธารณสมบัติของแผ่นดินสำหรับพลเมือง
ใช้ร่วมกันต่อไป[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในท้องที่ตำบลกุดน้ำใส
(ม่วงหวาน) ตำบลหนองกุง อำเภอน้ำพอง และตำบลโนนท่อน (สำราญ) อำเภอเมืองขอนแก่น จังหวัดขอนแก่น ให้เป็นเขตโครงการจัดรูปที่ดิน พ.ศ. ๒๕๒๒
อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดินตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดินตามความในมาตรา
๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗
บัดนี้ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้วสมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น
อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗ ประกอบกับมติคณะกรรมการจัดรูปที่ดินจังหวัดขอนแก่น
ในการประชุมครั้งที่ ๓/๒๕๓๔ วันที่ ๒๔ กันยายน ๒๕๓๔
ด้วยความเห็นชอบของคณะกรรมการจัดรูปที่ดินกลาง ในการประชุมครั้งที่ ๒/๒๕๓๕ วันที่ ๑๖ กันยายน ๒๕๓๕
จึงประกาศให้ที่ดินที่อยู่ในเขตโครงการจัดรูปที่ดินตามพระราชกฤษฎีกาดังกล่าวจำนวน
๓ แปลง อันปรากฏรายละเอียดตามบัญชีที่ดินและภายในแนวเขตตามแผนที่ท้ายประกาศนี้คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้
ตั้งแต่บัดนี้เป็นต้นไป

ประกาศ
ณ วันที่ ๗ ตุลาคม ๒๕๓๕
วิรัช  รัศมีเทศ
ผู้ว่าราชการจังหวัดขอนแก่น
ประธานคณะกรรมการจัดรูปที่ดินจังหวัดขอนแก่น

[เอกสารแนบท้าย]

๑.
แผนที่ท้ายประกาศคณะกรรมการจัดรูปที่ดินจังหวัดขอนแก่น ที่ ๒/๒๕๓๕ เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกัน ในท้องที่ตำบลโนนท่อน อำเภอเมืองขอนแก่น จังหวัดขอนแก่น
ตามพระราชกฤษฎีกากำหนดเขตที่ดิน ในท้องที่ตำบลกุดน้ำใส (ม่วงหวาน) ตำบลหนองกุง อำเภอน้ำพอง และตำบลโนนท่อน (สำราญ) อำเภอเมืองขอนแก่น จังหวัดขอนแก่น ให้เป็นเขตโครงการจัดรูปที่ดิน พ.ศ. ๒๕๒๒ คงเป็นที่ดินอันเป็นสาธารณสมบัติของแผ่นดิน สำหรับพลเมืองใช้ร่วมกัน
ต่อไป
๒.
บัญชีที่ดินสาธารณสมบัติของแผ่นดินท้ายประกาศคณะกรรมการจัดรูปที่ดินจังหวัดขอนแก่น
ที่ ๒/๒๕๓๕ เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกัน ในท้องที่ตำบลโนนท่อน อำเภอเมืองขอนแก่น จังหวัดขอนแก่น
ตามพระราชกฤษฎีกากำหนดเขตที่ดิน ในท้องที่ตำบลกุดน้ำใส (ม่วงหวาน) ตำบลหนองกุง อำเภอน้ำพอง และตำบลโนนท่อน (สำราญ) อำเภอเมืองขอนแก่น จังหวัดขอนแก่น ให้เป็นเขตโครงการจัดรูปที่ดิน พ.ศ. ๒๕๒๒
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

(ดูข้อมูลจากภาพกฎหมาย)

พรพิมล/พิมพ์
๑๒ กันยายน ๒๕๔๖

พรพิมล/แก้ไข
๑๗ ธันวาคม ๒๕๔๖

ศิรวัชร์/ปรับปรุง
๒๐ กรกฎาคม ๒๕๖๐

[๑]
ราชกิจจานุเบกษา เล่ม ๑๐๙/ตอนที่ ๑๖๑/ฉบับพิเศษ หน้า ๑๑/๒๓
ธันวาคม ๒๕๓๕